সোশ্যাল নেটওয়ার্কে যথেষ্টই সপ্রতিভ ছিল রোকো। ইনস্টাগ্রামে প্রায় এক লাখ আটত্রিশ হাজার ফলোয়ার ছিল তার। প্রায়শই নানা বিষয়ে মন্তব্য করত রোকো এবং নিয়মিত ছবিও আপলোড সে। হঠাৎ করে অ্যাকাউন্ট ডিলিট করে দেওয়ার সিদ্ধান্তে খুবই হতাশ রোকোর ফলোয়াররা।
বর্তমানে বাবা গাই রিচির সঙ্গে লন্ডনে থাকে রোকো। কিছুদিন আগেই ম্যাডোনার সঙ্গে ওয়ার্ল্ড ট্যুরে ঘুরে আসে সে। দেশে ফেরার পরেই রোকো চলে আসে বাবার কাছে। লন্ডনে থাকতে থাকতেই এই ঘটনা ঘটায় সে।
২০০৮ সালে ডিভোর্স ফাইল করেছিলেন ম্যাডোনা। বিচ্ছেদ হয়ে যাওয়ার পরে ম্যাডোনার সঙ্গে থাকত তাঁর পুত্র রোকো। এ বছর জুলাইয়ে দীর্ঘদিনের লিভ-ইন পার্টনার, বিখ্যাত মডেল জ্যাকুই অ্যান্সলেকে বিয়ে করেন পরিচালক গাই রিচি।
বিয়ের পরেই গাই রিচি জানান, ছেলে রোকোর কাস্টডি পাওয়ার জন্য তিনি প্রাণপণ লড়বেন। সেই অনুযায়ী দু’পক্ষ আবারও নতুন করে আইনের দ্বারস্থ হবে এই বছর।